
γίας Γεωπονίας των Τεχνολογικών Εκπαιδευτικών Ιδρυμά¬ 


των (Τ.Ε.Ι.) .....*. 1 

110. Επαγγελματικά δικαιώματα πτυχιούχων του τμήματος Τε¬ 

Επαγγελματικά δικαιώματα^πτυχιούχων των τμημάτων: α) Φυτικής 
Παραγωγής, β) Θερμοκηπιακών Καλλιεργειών και Ανθοκομίας, γ) 
Δασοπονίας, δ) Ζωικής Παραγωγής, ε) Ιχθυοκομίας - Αλιείας, στ) 
Γεωργικών Μηχανών και Αρδεύσεων και ζ) Γεωργικών Εκμεταλ¬ 
λεύσεων, της Σχολής Τεχνολογίας Γεωπονίας των Τεχνολογικών 
Εκπαιδευτικών Ιδρυμάτων (Τ.Ε.Ι.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας Οπόψη: 

1. Τις διατάξεις του εδ. γ) της παρ. 2 του άρθρου 25 του Ν. 1404/ 
1983 (ΦΕΚ 173). 

2. Την από 13.2.1987 γνωμοδότηση του Συμβουλίου Τεχνολογι¬ 
κής Εκπαίδευσης (Σ.Τ.Ε.). 

3. Του αρ. 700/28/9/88 γνωμοδότηση του Συμβουλίου της Επι¬ 
κράτειας με πρόταση των Υπουργών Προεδρίας της Κυβέρνησης, Γε¬ 
ωργίας, Εθνικής Παιδείας και Θρησκευμάτων και Εμπορίου, αποφασί¬ 
ζουμε: 

Άρθρο 1 

Πτυχιούχοι Τμήματος Φυτικής Παραγωγής 

1. Οι πτυχιούχοι του τμήματος Φυτικής Παραγωγής της Σχολής 
Τεχνολογίας Γεωπονίας (ΣΤΕΓ) των Τεχνολογικών Εκπαιδευτικών 
Ιδρυμάτων, με βάση τις εξειδικευμένες επιστημονικές και τεχνικές γνώ¬ 
σεις τους ασχολούνται είτε αυτοδύναμα είτε σε συνεργασία με άλλους 
επιστήμονες με τη μελέτη, έρευνα και εφαρμογή της Τεχνολογίας πάνω 
σε σύγχρονους και ειδικούς τομείς της Γεωπονικής Επιστήμης και της 


διαδικασίας της φυτικής παραγωγής, όπως είναι, η καλλιέργεια φυτι¬ 
κής παραγωγής, η διακίνηση, η εμπορία, η συντήρηση, η τυποποίηση, 
η διαχείριση, γεωργικών προϊόντων, η προστασία της φυτικής παραγω¬ 
γής, καθώς και η (αναπαραγωγή (σποροπαραγωγή φυτώρια). 

2. Οι παραπάνω πτυχιούχοι έχουν δικαίωμα απασχόλησης είτε ως 
στελέχη μονάδων, είτε ως αυτοαπασχολούμενοι σε όλο το φάσμα της 
φυτικής παραγωγής και την «αξιοποίησή της και ειδικότερα στα εξής 
αντικείμενα και δραστηριότητες: 

α) Ανάπτυξη και φροντίδα των πάσης φύσεως φυτικών καλλιεργειών. 

β) Παραγωγή και εμπορία φυτικού αναπαραγωγικού υλικού; 

γ) Δημιουργία και συντήρηση δενδροστοιχιών, κήπων, πάρκων, φυ-. 
τωρίων καλλωπιστικών φυτών, θάμνων, δένδρων, πρασίνου οδοποιίας, 
χλωοταπήτων γηπέδων και άλλων έργων πρασίνου. 

δ) Συγκεντρώσεις φυτικών προϊόντων, που διενεργούνται από συνε¬ 
ταιριστικές οργανώσεις, ιδιώτες, οργανισμούς ή το Δημόσιο. 

ε) Συμμετοχή σε διενέργεια μαζικών ψεκασμών για την καταπολέ¬ 
μηση φυτονόσων, καθώς και συστηματικών απεντομώσεων ή απολυ¬ 
μάνσεων που διενεργούνται από το κράτος ή από οργανισμούς, συνεται¬ 
ρισμούς, κοινοπραξίες ή ιδιώτες, στη φυτική παραγωγή ή στους χώρους 
αποθήκευσής της. 

στ) Εκτιμήσεις και πραγματογνωμοσύνες που διενεργούνται σε πά¬ 
σης φύσεως ζημιές της φυτικής παραγωγής, στις αλλοιώσεις και την 
καταλληλότητα των φυτικών προϊόντων που προορίζονται για τη δια¬ 
τροφή των ανθρώπων ή ζώων. 

ζ) Εμπορία αδρανών υλικών, λιπασμάτων ορμονών, βιολογικών 
προϊόντων και γεωργικών φαρμάκων για την ανάπτυξη και προστασία 
των καλλιεργειών και την παραγωγή φυτικών προϊόντων. 

η) Ίδρυση και λειτουργία καταστημάτων εμπορίας των ειδών του εδ. 

ζ)· ; 

θ) Εκποίηση και επίβλεψη ή συμμετοχή στην εκπόνηση γεωργοοικο- 
νομικών μελετών για τη δημιουργία ή εκσυγχρονισμό γεωργικών εκμε¬ 
ταλλεύσεων, δηλαδή μελετών για διάφορα Γεωργοτεχνικά έργα. 

ι) Πραγματοποίηση επιβλέψεων και επιμετρήσεων της κατασκευής 
έργων πρασίνου. 

ια) Κάθε άλλη δραστηριότητα που εμφανίζεται με την εξέλιξη της τε¬ 
χνολογίας και αποδεδειγμένα καλύπτεται από το γνωστικό αντικείμενο 
της ειδικότητάς τους. 

3. Μπορούν να συμμετέχουν στη σύνταξη αγροτικών κτηματολογι- 
κών, εδαφολογικών, αμπελουργικών και άλλων χαρτών για γεωργική 
χρήση, με την συνεργασία των κατά περίπτωση αρμοδίων τεχνικών. 

4. Οι πτυχιούχοι του αναφερόμενου τμήματος μπορούν να εξελίσσο- 
,· νται σε όλο το φάσμα της διοικητικής και τεχνικής ιεραρχίας της σχετι¬ 
κής με τους τομείς της φυτικής παραγωγής. Επίσης μπορούν να καλύ¬ 
πτουν τις θέσεις υπευθύνων στελεχών που προβλέπονται από την νομο¬ 
θεσία που ισχύει κάθε φορά για την λειτουργία των γεωργικών εκμεταλ¬ 
λεύσεων και επιχειρήσεων και πιστοποιούν την καταλληλότητα των φυ¬ 
τικών προϊόντων που προορίζονται για την διατροφή ανθρώπων και 
ζώων. 

5. Εγγράφονται στο Μητρώο Εμπειρίας Κατασκευαστών (ΜΕΚ) του 
Υπουργείου Δημ. Έργων, για την κατηγορία έργων πρασίνου σύμφωνα 
με την κείμενη νομοθεσία. 









ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


6. Οι πτυχιούχοι του τμήματος Φυτικής Παραγωγής απασχολούνται 
σε όλες τις βαθμίδες της εκπαίδευσης και της γεωργικής κατάρτισης 
σύμφωνα με την κείμενη νομοθεσία. Επίσης μπορούν να απασχοληθούν 
σαν μέλη ερευνητικών ομάδων σε θέματα της ειδικότητάς τους. 

7. Οι πτυχιούχοι του τμήματος Φυτικής Παραγωγής με την από¬ 
κτηση του πτυχίου τους ασκούν το επάγγελμα στο πλαίσιο των παρα¬ 
πάνω επαγγελματικών δικαιωμάτων. 

Άρθρο 2 

Πτυχιούχοι τμήματος Θερμοκηπιακών Καλλιεργειών και Ανθοκονο- 

μίας 

1. Οι πτυχιούχοι του Τμήματος Θερμοκηπιακών Καλλιεργειών και 
Ανθοκομίας της Σχολής Γεωπονίας των ΤΕΙ, με βάση τις εξειδικευμέ- 
νες επιστημονικές και τεχνικές γνώσεις τους, ασχολούνται είτε αυτοδύ¬ 
ναμα είτε σε συνεργασία με άλλους επιστήμονες με τη μελέτη, έρευνα 
και εφαρμογή της Τεχνολογίας πάνω σε σύγχρονους και ειδικούς τομείς 
της Γεωπονικής Επιστήμης και της διαδικασίας της δυναμικής φυτοπα¬ 
ραγωγής, όπως είναι ^η εντατική καλλιέργεια λαχανικών, ανθοκομίας 
και δενδροκομίας και ιδίως αυτών που αναπτύσσονται υπό κάλυψη (θερ¬ 
μοκήπια). Επίσης ασχολούνται με τη διακίνηση, συντήρηση, τυποποί¬ 
ηση, εμπορία, διαχείριση των δενδροκηπευτικών και ανθοκομικών προ¬ 
ϊόντων, τη φυτοπροστασία και αναπαραγωγή αυτών (Φυτώρια - Σπορο¬ 
παραγωγή - πολλαπλασιαστικό υλικό). 

2. Οι παραπάνω πτυχιούχοι έχουν δικαίωμα απασχόλησης είτε ως 
στελέχη μονάδων, είτε ως αυτοαπασχολούμενοι σε όλο το φάσμα των 
καλλιεργειών υπό κάλυψη και την αξιοποίησή της και ειδικότερα στα 
εξής αντικείμενα και δραστηριότητες: 

α) Ανάπτυξη και φροντίδα των πάσης φύσεως κηπευτικών και ανθο- 
κονομικών καλιεργειών που διενεργούνται υπό κάλυψη. 

β) Παραγωγή, τυποποίηση, συσκευασία, διακίνηση και εμπορία αν- 
θοκηπευτικών προϊόντων. 

γ) Συγκεντρώσεις ανθοκηπευτικών προϊόντων που διενεργούνται 
από συνεταιριστικές οργανώσεις, ιδιώτες, οργανισμούς ή το Δημόσιο. 

δ) Μαζικούς ψεκασμούς για την καταπολέμηση φυτονόσων ανθοκη¬ 
πευτικών καλλιεργειών, καθώς και συστηματικών απεντομώσεων ή 
απολυμάνσεων, θερμοκηπίων και χώρων αποθήκευσης ανθοκηπευτι¬ 
κών προϊόντων που διενεργούνται από το κράτος, οργανισμούς, συνεται¬ 
ρισμούς, κοινοπραξίες ή ιδιώτες. 

ε) Εκτιμήσεις και πραγματογνώμοσύνες που διενεργούνται σε πάσης 
φύσεως ζημιές της ανθοκηπευτικής παραγωγής, στις αλλοιώσεις και 
την καταλληλότητα των ανθοκηπευτικών προϊόντων που προορίζονται 
για την· κατανάλωση. 

στ) Εμπορία θερμό κηπιακού υλικού και πάσης φύσεως ανθοκηπευτι¬ 
κών προϊόντων καθώς και εφοδίων, όπως αδρανών υλικών λιπασμά¬ 
των, φυτοφαρμάκων, ορμονών και αναπαραγωγικού υλικού. 

ζ) Ίδρυση και λειτουργία καταστημάτων εμπορίας των ειδών του εδ. 
στ)., καθώς και ειδικών εργαστηρίων και κάθε είδους γραφείων ειδικών 
δραστηριοτήτων σχετικών με την προώθηση και ανάπτυξη των θερμο- 
κηπιακών καλλιεργειών και της ανθοκομίας. 

η) Εκπόνηση και επίβλεψη ή συμμετοχή σε εκπόνηση μελετών για τη 
δημιουργία ή τον εκσυγχρονισμό ανθοκηπευτικών εκμεταλλεύσεων και 
έργων πρασίνου, όταν αφορούν θερμοκηπιακά και ανθοκομικά έργα. 

θ) Πραγματοποίηση επιβλέψεων και επιμετρήσεων της κατασκευής 
έργων θερμοκηπίων. 

ι) Κάθε άλλη δραστηριότητα που εμφανίζεται με την εξέλιξη της τε¬ 
χνολογίας και αποδεδειγμένα καλύπτεται από το γνωστικό αντικείμενο 
της ειδικότητάς τους. - 

3. Οι πτυχιούχοι του αναφερόμενου τμήματος μπορούν να εξελίσσο¬ 
νται σε όλο το φάσμα της διοικητικής και τεχνικής ιεραρχίας της σχετι¬ 
κής με τους τομείς της παραγωγής νωπών οπωροκηπευτικών προϊό¬ 
ντων και ανθέων και. ιδίως αυτών που αναπτύσσονται υπό κάλυψη. Επί¬ 
σης μπορούν να καλύπτουν τις θέσεις υπευθύνων στελεχών που προβλέ- 
πονται από την νομοθεσία που ισχύει κάθε φορά για την λειτουργία οεν- 
θοκηπευτικών εκμεταλλεύσεων και επιχειρήσεων και πιστοποιούν την 
κατολληλότητα των ανθοκηπευτικών προϊόντων που προορίζονται για 
την κατανάλωση. 

4. Εγγράφονται στο Μητρώο Εμπειρίας Κατασκευαστών (ΜΕΚ) του 

Υπουργείου Δημοσίων Έργων για εξειδικευμένες εργασίες θερμοκη- 
πευτικών κατασκευών. - 

5. Οι προαναφερόμενοι πτυχιούχοι απασχολούνται σε όλες τις βαθμί¬ 
δες της Εκπαίδευσης και της Γεωργικής κατάρτισης σύμφωνα με την 
κείμενη νομοθεσία. Επίσης μπορούν να απασχοληθούν και σαν μέλη 


Ερευνητικών ομάδων σε θέματα της ειδικότητάς τους. 

6. Οι πτυχιούχοι του τμήματος Θερμοκηπιακών Καλλιεργειών και 
Ανθοκομίας με την απόκτηση του πτυχίου τους ασκούν το επάγγελμα 
στο πλαίσιο των παραπάνω επαγγελματικών δικαιωμάτων. 

Άρθρο 3 

Πτυχιούχοι τμήματος Δασοπονίας 

1. Οι πτυχιούχοι του τμήματος Δασοπονίας της Σχολής Τεχνολογίας 
Γεωπονίας των Τ.Ε.Ι. με βάση τις εξειδικευμένες επιστημονικές και Τε¬ 
χνικές γνώσεις τους ασχολούνται είτε αυτοδύναμα είτε σε συνεργασία με 
άλλους επιστήμονες με τη μελέτη, έρευνα και εφαρμογή της Τεχνολο¬ 
γίας πάνω σε σύγχρονους και ειδικούς τομείς της Δασοπονικής επιστή- 
μης και της διαδικασίας της Δασικής παραγωγής, όπως είναι η παρα¬ 
γωγή δασοκομικών προϊόντων, η διοίκηση, διαχείριση, εκμετάλλευση, 
προστασία και αξιοποίηση δασών και γενικά των δασικών εκτάσεων και 
ορεινών βοσκοτόπων καθώς και της θηραματοπονίας. Επίσης ασχολύ- 
νται με την διακίνηση, εμπορία, συντήρηση, τυποποίηση, διαχείριση και 
επεξεργασία των δασοκομικών προϊόντων, καθώς και με τη αναδάσωση 
εκτάσεων και την αναπαραγωγή δασοκομικού και θηραματοπονικού 
υλικού (Δασικά Φυτώρια, Καταφύγια εκτροφής Θηραμάτων). 

2. Οι πτυχιύχοι του τμήματος Δασοπονίας της Σχολής Τεχνολογίας 
Γεωπονίας των Τ.Ε.Ι. έχουν δικαίωμα απασχόλησης είτε ως στελέχη 
μονάδων είτε ως αυτοαπασχολούμενοι σε όλο το φάσμα της Δασικής 
παραγωγής και Θηραματοπονίας καθώς και την αξιοποίησή τους και 
ειδικότερη στα εξής αντικείμενα και δραστηριότητες. 

α) Δημιουργία και συντήρηση δημοτικών πάρκων, αλσυλίων, εθνι¬ 
κών δρυμών και φυτωρίων δασικών φυτών. * 

β) Παραγωγή, διαχείριση, τυποποίηση, διακίνηση και εμπορία δασο¬ 
κομικών προϊόντων και γενικά εκμετάλλευση των δασών και βοσκοτό¬ 
πων. 

γ) Σύνταξη ειδικών εκθέσεων που συνοδεύουν αιτήσεις φυσικών ή νο¬ 
μικών προσώπων Ι.Δ. ή Ν.Π.Δ.Δ. προς οποιαδήποτε δημόσια αρχή οι 
οποίες αναφέρονται στις διατάξεις του Ν. 998/79 «περί προστασίας 
των δασών και των δασικών εν γένει εκτάσεων της χώρας» και αιτιολο¬ 
γούν το αίτημα παρέχοντας τα απαραίτητα στοιχεία για την έγκρισή 
του και συγκεκριμένα για οποιοδήποτε από τα παρακάτω θέματα: 

(ι) Παραχώρηση δημόσιας δασικής έκτασης. 

(ιι) Εξαγορά μεριδίων από το Δημόσιο ή εξώδικη διανομή, κρατική 
επιδότηση για εκτέλεση έργων σε μη δημόσια δάση από πιστώσεις των 
δασικών επενδύσεων και εκχέρσωση μη δημοσίων δασικών εκτάσεων. 

(ιιι) Εφαρμογή ορίων τίτλων ιδιοκτησίας που αφορούν τη διαδικασία 
των διατάιξεων του Ν. 998/79, δικαιωμάτων δασών και δασικών 
εκτάσεων και τεχνική έκθεση για τα όρια, καθώς και των εδαφολογικών 
συνθηκών και δασοκάλυψης των παραπάνω εκτάσεων. 

(ιν) Χορήγηση από δημόσια φυτώρια σε ιδιώτες, δασικών δενδρυλίων 
ή καλλωπιστικών θάμνων. 

(ν) Οργάνωση και λειτουργία δασικών φυτωρίων, εκτροφείων θηρα¬ 
μάτων, κυνηγετικών περιοχών και ιχθυοτροφείων γλυκέων υδάτων, 
εκμετάλλευσης δασοκτημάτων και αισθητικών δασών, που γίνονται με 
βάση τα σχέδια ή τις τεχνικές προδιαγραφές οι οποίες έχουν εκπονηθεί 
από ειδικούς τριτοβάθμιας εκπαίδευσης. 

δ) Κατάρτιση πινάκων υλοτομίας, με το δικαίωμα της αυτοδύναμης 
υπογραφής αυτών, όταν πρόκειται για πρεμνοφυή ή καμένα δάση, κα¬ 
θώς και για υψηλά δάση όταν το προβλεπόμενο λήμμα γι’ αυτά δεν 
υπερβαίνει τα 2.000 κυβικά μέτρα και υπάρχει διαχειριστική μελέτη. 

ε) Συγκεντρώσεις δασοκομικών προϊόντων που διενεργούνται από 
συνεταιριστικές οργανώσεις, ιδιώτες, οργανισμούς ή το δημόσιο. 

στ) Μαζικούς ψεκασμούς που διενεργούνται από το κράτος, οργανι¬ 
σμούς, συνεταιρισμούς, κοινοπραξίες, ή ιδιώτες, για την καταπολέμηση 
εντόμων και ασθενειών των δασικών εκτάσεων. 

ζ) Εκπόνηση και επίβλεψη ή συμμετοχή στην εκπόνηση Δασικών με¬ 
λετών. 

η) Πραγματοποίηση επιβλέψεων και επιμετρήσεων της Κατασκευής 
Δασικών Έργων και έργων πρασίνου. 

θ) Κάθε άλλη δραστηριότητα που εμφανίζεται με την εξέλιξη της τε¬ 
χνολογίας και αποδεδειγμένα καλύπτεται από το γνωστικό αντικείμενο 
της ειδικότητάς τους.' 

3. Οι πτυχιούχοι του αναφερόμενου τμήματος μπορούν να εξελίσσο¬ 
νται σε όλο το φάσμα της διοικητικής και τεχνικής ιεραρχίας της σχετι¬ 
κής με τους τομείς της δασικής παραγωγής. Επίσης μπορούν να καλύ¬ 
πτουν τις θέσεις υπευθύνων στελεχών που προβλέπονται από την νομο¬ 
θεσία που ισχύει κάθε φορά για την λειτουργία των δασικών εκμεταλ- 

λεύσεων και επιχειρήσεων και πιστοποιούν την καταλληλότητα των δα¬ 
σικών προϊόντων που προορίζονται για την κατανάλωση. 

4. Εγγράφονται στο Μητρώο Εμπειρίας Κατασκευαστών (ΜΕΚ) του 
Υπουργείου Δημοσίων Έργων στην Κατηγορία έργων πρασίνου σύμ¬ 
φωνα με την κείμενη νομοθεσία. 

5. Οι πτυχιούχοι του αναφερόμενου τμήματος απασχολούνται σε 
όλες τις βαθμίδες της Εκπαίδευσης και της Δασοτεχνικής κατάρτισης 
σύμφωνα με την κείμενη νομοθεσία. Επίσης μπορούν να απασχοληθούν 
και σαν μέλη Ερευνητικών ομάδων σε θέματα της ειδικότητάς τους. 

6. Οι πτυχιούχοι του τμήματος Δασοπονίας με την απόκτηση του 
πτυχίου τους ασκούν το επάγγελμα στο πλαίσιο των παραπάνω επαγ¬ 
γελματικών δικαιωμάτων. 

7. Οι διατάξεις του παρόντος άρθρου εφαρμόζονται και για τους πτυ- 
χιούχους του τμήματος Θηραματοπονίας της Σχολής Τεχνολογίας Γε¬ 
ωπονίας των Τ.Ε.Ι., που καταργήθηκε με τις διατάξεις του Π.Δ. 561/ 
1985 (ΦΕΚ 199). 

Άρθρο 4 

Πτυχιούχοι Τμήματος Ζωικής Παραγωγής 

1. Οι πτυχιούχοι του τμήματος Ζωικής Παραγωγής της Σχολής Τε¬ 
χνολογίας Γεωπονίας των ΤΕΙ με βάση τις εξειδικευμένες επιστημονι¬ 
κές και τεχνικές γνώσεις τους, ασχολούνται είτε αυτοδύναμα είτε σε συ¬ 
νεργασία με άλλους επιστήμονες με την μελέτη, έρευνα και εφαρμογή 
της Τεχνολογίας πάνω σε σύγρονους και ειδικούς τομείς της Ζωοτεχνι- 
κής Επιστήμης και της διαδικασίας της Κτηνοτροφικής Παραγωγής, 
όπως είναι η παραγωγή Ζωοκομικών Προϊόντων, η διακίνηση, η εμπο¬ 
ρία, η συντήρηση, η τυποποίηση, η διαχείριση κτηνοτροφικών προϊό¬ 
ντων και ζωοτροφών, καθώς και η προστασία και η αναπαραγωγή (τε¬ 
χνητή σπερματέγχυση, διασταυρώσεις, κ.λπ.) του ζωϊκού κεφα¬ 
λαίου. 

2. Οι παραπάνω πτυχιούχοι έχουν δικαίωμα απασχόλησης είτε ως 
στελέχη, μονάδων, είτε ως αυτοαπασχολούμενοι, σε όλο το φάσμα της 
ζωικής παραγωγής, καθώς και την αξιοποίησή της και ειδικότερα στα 
εξής «αντικείμενα και δραστηριότητες: 

α) Παραγωγή κτηνοτροφικών προϊόντων και αναπαραγωγικών 
ζώων καθώς επίσης και εκτροφή γουνοφόρων ζώων. 

β) Παραγωγή και τυποποίηση μειγμάτων ζωοτροφών, συμπληρω¬ 
μάτων και ισορροπιστών αυτών, έλεγχο των μειγμάτων ζωοτροφών για 
την πιστοποίηση της καταλληλότητάς τους, της ποιοτικής και θρεπτι¬ 
κής τους κατάστασης και τη σύνταξη των σχετικών εκθέσεων. 

γ) Επεξεργασία σπέρματος των ζώων και διενέργεια τεχνικής σπερ¬ 
ματέγχυσης σε κέντρα σπερματοληψίας. 

δ) Οργάνωση και λειτουργία ζωοαγορών, σφαγείων, κρεαταγορών 
και ψυκτικών εν γένει χώρων εναποθήκευσης ή κατάψυξης κτηνοτροφι¬ 
κών προϊόντων. 

ε) Οργάνωση αγοραπωλησιών ζώων αναπαραγωγής και εργασίας 
και λοιπών ζώων, καθώς και σμηνών πτηνών και μελισσών, εφόσον η 
αγορά τους πραγματοποιείται με δάνεια ή επιδοτείται με κρατικά προ¬ 
γράμματα. 

στ) Συγκεντρώσεις κτηνοτροφικών προϊόντων που διενεργούνται από 
συνεταιριστικές οργανώσεις, ιδιώτες. Οργανισμούς ή το Δημόσιο. 

ζ) Μαζικούς ψεκασμούς για την καταπολέμηση ζωονόσων, καθώς 
και συστηματικές απολυμάνσεις αποθηκευτικών χώρω για κτηνοτρο- 
φικά προϊόντα, διενεργούμενες από το Κράτος, οργανισμούς ή ιδιώτες. 

η) Εκτιμήσεις και πραγματογνωμοσύνες που διενεργούνται σε πάσής 
φύσεως ζημιές κτηνοτροφικής παραγωγής. 

θ) Εμπορία κτηνοτροφικών προϊόντων, κτηνιατρικών φαρμάκων, 
κτηνοτροφικών εργαλείων και εξοπλισμών, ορμονών, βιταμινών και 
λοιπών βιολογικών προϊόντων. 

ι) Ίδρυση και λειτουργία καταστημάτων εμπορίας των ειδών του εδ. 
θ), καθώς και ειδικών εργαστηρίων και γραφείων ειδικών δραστηριοτή¬ 
των σχετικών με τη Ζωοκομική Ανάπτυξη και την Κτηνοτροφική Πα¬ 
ραγωγή. .·■·*·· , 

ια) Εκπόνηση και επίβλεψη ή συμμετοχή στην εκπόνηση γεωργοκτη- 
νοτροφικών μελετών για τη δημιουργία ή εκσυγχρονισμό κτηνοτροφι¬ 
κών εκμεταλλεύσεων, κτηνοτροφικών έργων, όπως σφαγείων, κρεατα¬ 
γορών, κτηναγορών, αποθηκών κτηνοτροφικών προϊόντων. 

ιβ) Πραγματοποίηση επιβλέψεων και επιμετρήσεων της κατασκευής 
ζωοτεχνικών έργων. 

ιγ) Κάθε άλλη δραστηριότητα που εμφανίζεται με την εξέλιξη της τε¬ 
χνολογίας και αποδεδειγμένα καλύπτεται από το γνωστικό αντικείμενο 
της ειδικότητάς τους. 


3. Οι πτυχιούχοι του αναφερόμενου τμήματος μπορούν να εξελίσσονται 
σε όλο το φάσμα της διοικητικής και τεχνικής ιεραρχίας της σχετικής με 
τους τομείς της ζωικής παραγωγής. Επίσης μπορούν να καλύπτουν τις 
θέσεις υπευθύνων στελεχών που προβλέπονται από την νομοθεσία που 
ισχύει κάθε φορά για την λειτουργία των κτηνοτροφικών εκμεταλλεύ¬ 
σεων και επιχειρήσεων και πιστοποιούν την καταλληλότητα των κτηνο¬ 
τροφικών προϊόντων που προορίζονται γιά την κατανάλωση. 

4. Εγγράφονται στο Μητρώο Εμπειρίας Κατασκευαστών (ΜΕΚ) του 
Υπουργείου Δημοσίων Έργων, για εξειδικευμένες εργασίες κατηγο¬ 
ριών Ζωοτεχνικών έργων. 

5. Οι πτυχιούχοι του αναφερόμενου τμήματος απασχολούνται σε 
όλες τις βαθμίδες της Ζωοκομικής Εκπαίδευσης και κατάρτισης σύμ¬ 
φωνα με την κείμενη νομοθεσία. Επίσης μπορούν να απασχοληθούν και 
σαν μέλη Ερευνητικών ομάδων σε θέματα της ειδικότητάς τους. 

6. Οι πτυχιούχοι του τμήματος Ζωικής Παραγωγής με την από¬ 
κτηση του πτυχίου τους ασκούν το επάγγελμα στο πλαίσιο των παρα¬ 
πάνω επαγγελματικών δικαιωμάτων. 

Άρθρο 5 

Πτυχιούχοι τμήματος Ιχθυοκομίας - Αλιείας 

1. Οι πτυχιούχοι του τμήματος Ιχθυοκομίας - Αλιείας της Σχολής 
Τεχνολογίας Γεωπονίας των Τ.Ε.Ι., με βάση τις εξειδικευμένες επιστη¬ 
μονικές και τεχνικές γνώσεις τους ασχολούνται είτε αυτοδύναμα είτε σε 
συνεργασία με άλλους επιστήμονες, με τη μελέτη, έρευνα και εφαρμογή 
της Τεχνολογίας πάνω σε σύγχρονους και ειδικούς τομείς της Ιχθυοκο¬ 
μίας Αλιείας και της διαδικασίας παραγωγής ιχθυαλιευτικών προϊό¬ 
ντων γλυκέων, υφαλμύρων και θαλάσσιων υδάτων. Επίσης ασχολού¬ 
νται με τη μελέτη για την ίδρυση μονάδων εκτροφής ιχθύων, ιχθυογεν- 
νητικών σταθμών, 1 για την οργάνωση και λειτουργία ιχθυαγορών, ιχθυ- 
οτροφικών εγκαταστάσεων, αλιευτικών σκαφών και εργαλείων καθώς 
και για την Ορθολογιστική εκμετάλλευση των ιχθυαποθεμάτων, ιχθυο- 
τροφικών και αλιευτικών έργων. 

2. Οι πτυχιούχοι του τμήματος Ιχθυοκομίας - Αλιείας της Σχολής 
Τεχνολογίας Γεωπονίας των ΤΕΙ έχουν δικαίωμα απασχόλησης είτε ως 
στελέχη μονάδων είτε ως αυτοαπασχολούμενοι σε όλο το φάσμα της 
Ιχθυοκομικής και αλιευτικής παραγωγής και αξιοποίησής τους και ειδι¬ 
κότερα στα εξής αντικείμενα και δραστηριότητες: 

α) Ιχθυοκαλλιέργειες που γίνονται από αλιευτικές και συνεταιριστι¬ 
κές οργανώσεις, κοινοπραξίες και επιχειρήσεις. 

β) Παραγωγή και τυποποίηση πάσης φύσεως αλιευτικών προϊόντων, 
ιχθυογεννητικού υλικού και ιχθυοτροφών, τον έλεγχό τους, ως προς την 
καταλληλότητα, την ποιοτική και θρεπτική τους κατάσταση, καθώς και 
τη σύνταξη σχετικών με τα παραπάνω εκθέσεων. 

γ) Συγκεντρώσεις αλιευτικών προϊόντων που διενεργούνται από συ¬ 
νεταιριστικές οργανώσεις, ιδιώτες, οργανισμούς ή το δημόσιο. 

δ) Εκτιμήσεις και πραγματογνωμοσύνες που διενεργούνται, για την 
διαπίστωση ζημιών πάσης φύσεως της αλιευτικής παραγωγής, καθώς 
και την διαπίστωση αλλοιώσεων αλιευτικών προϊόντων που προορίζο¬ 
νται για τη διατροφή των ανθρώπων. 

ε) Σύνταξη εκθέσεων, για την οργάνωση και λειτουργία* ιχθυαγορών 
και ψυκτικών εν γένει χώρων εναποθήκευσης ή κατάψυξης αλιευτικών 
προϊόντων, καθώς και για την αγοραπωλησία ιχθυοτροφικών εγκατα¬ 
στάσεων, αλιευτικών σκαφών και εργαλείων. 

στ) Εμπορία αλιευτικών προϊόντων πάσης φύσεως ιχθυοφαρμάκων, 
ιχθυογεννητικού υλικού, αλιευτικών εργαλείων, αλιευτικού εξοπλισμού 
σκαφών, καθώς και οργάνων ή εργαλείων που συντελούν στον έλεγχο 
της αλιευτικής παραγωγής σε όλα τα στάδια. 

ζ) Ίδρυση και λειτουργία καταστημάτων εμπορίας των ειδών που 
αναφέρονται στο εδ. στ), ειδικών εργαστηρίων και κάθε είδους γραφείων 
ειδικών δραστηριοτήτων σχετικών με την Ιχθυοκομική και Αλιευτική 
Ανάπτυξη και την Ιχθυαλιευτική παραγωγή. 

η) Εκπόνηση και επίβλεψη ή συμμετοχή στην εκπόνηση μελετών για 
δημιουργία μονάδων εκτροφής ιχθύων, γλυκέων, υφαλμύρων και θα¬ 
λασσίων υδάτών και λοιπών ιχθυογεννητικών σταθμών, εξοπλισμού 
αλιευτικών σκαφών καθώς και ορθολογιστικής εκμετάλλευσης των 
ιχθυοαποθεμάτων. 

θ) Πραγματοποίηση επιβλέψεων και επιμετρήσεων της κατασκευής 
Ιχθύαλξευτικών έργων. 

ι/Κ^θε άλλη δραστηριότητα που εμφανίζεται με-την εξέλιξη της τε¬ 
χνολογίας και αποδεδειγμένα καλύπτεται από το γνωστικό αντικείμενο 
της ειδικότητάς τους. · ι 

3. Οι πίυχιούχοι του αναφερόμενου τμήματος μπορούν να εξελίσσο- 

νται σε όλο το φάσμα της διοικητικής και τεχνικής ιεραρχίας της σχετι¬ 
κής με τους τομείς της ιχθυοκομικής και αλιευτικής παραγωγής. Επί¬ 
σης μπορούν να καλύπτουν τις θέσεις υπευθύνων στελεχών που προβλέ- 
πονται από την νομοθεσία που ισχύει κάθε φορά για την λειτουργία των 
ιχθυαλιευτικών εκμεταλλεύσεων και επιχειρήσεων και πιστοποιούν την 
καταλληλότητα των ιχθυαλιευτικών προϊόντων που προορίζονται για 
την κατανάλωση. 

4. Εγγράφονται στο Μητρώο Εμπειρίας Κατασκευαστών (ΜΕΚ) του 
Υπουργείου Δημοσίων Έργων, για εξειδικευμένες εργασίες Ιχθυαλιευ- 
τικών έργων. 

5. Οι πτυχιούχοι του αναφερομένου τμήματος απασχολούνται σε 
όλες τις βαθμίδες της εκπαίδευσης και της Ιχθυοκομικής και Αλιευτι¬ 
κής κατάρτισης σύμφωνα με την κείμενη νομοθεσία. Επίσης μπορούν να 
απασχοληθούν και σαν μέλη ερευνητικών ομάδων σε θέματα της ειδικό¬ 
τητάς τους. 

6. Οι πτυχιούχοι του τμήματος Ιχθυοκομίας - Αλιείας με την από¬ 
κτηση του πτυχίου τους ασκούν το επάγγελμα στο πλαίσιο των παρα¬ 
πάνω επαγγελματικών δικαιωμάτων. 

Άρθρο 6 

Πτυχιούχοι Τμήματος Γεωργικών Μηχανών 
και Αρδεύσεων 

1. Οι πτυχιούχοι του τμήματος Γεωργικών Μηχανών και Αρδεύ¬ 
σεων της Σχολής Τεχνολογίας Γεωπονίας των ΤΕΙ με βάση τις εξειδι- 
κευμένες επιστημονικές και τεχνικές γνώσεις τους ασχολούνται είτε αυ¬ 
τοδύναμα είτε σε συνεργασία με άλλους επιστήμονες με τη μελέτη, 
έρευνα και εφαρμογή της τεχνολογίας πάνω σε σύγχρονους και ειδικούς 
τομείς της Γεωργικής Μηχανολογίας και Εγγείων Βελτιώσεων και της 
διαδικασίας της εφαρμογής αυτών πάνω στην Γεωργοκτηνοτροφική 
παραγωγή. 

2. Οι πτυχιούχοι του τμήματος Γεωργικών Μηχανών και Αρδεύ¬ 
σεων της Σχολής Τεχνολογίας Γεωπονίας των Τ.Ε.Ι. έχουν δικαίωμα 
απασχόλησης είτε ως στελέχη μονάδων, είτε ως αυτοαπασχολούμενοι 
σε όλο το φάσμα της μελέτης, έρευνας και εφαρμογής της Γεωργικής 
Μηχανολογίας και των Εγγείων Βελτιώσεων και της εισαγωγής τους 
στην Γεωργοκτηνοτροφική παραγωγή και ειδικότερα στα εξής αντικεί¬ 
μενα και δραστηριότητες: 

α) Συναρμολόγηση ή κατασκευή γεωργικών εργαλείων, μηχανών 
συγκομιδής γεωργικών προϊόντων, μηχανημάτων εξοπλισμού γεωργο- 
κτηνοτροφικών και θερμοκηπιακών εγκαταστάσεων, εξοπλισμού συ¬ 
στημάτων αρδεύσεων και οργάνων ή εργαλείων που συντελούν στον 
έλεγχο της γεωργικής παραγωγής σε όλα τα στάδια, καθώς και εμπο¬ 
ρία των παραπάνω. 

β) Γνωματεύσεις ως εμπειρογνώμονες για λογαριασμό φορέων που 
χρησιμοποιούν παντός ·είδους γεωργικά μηχανήματα ή ασχολούνται με 
τις έγγειες βελτιώσεις και αρδεύσεις. 

γ) Ίδρυση και λειτουργία καταστημάτων εμπορίας των ειδών που 
αναφέρονται στο εδάφ. α) και κάθε είδους γραφείων ειδικών δραστηριο¬ 
τήτων σχετικών με την ανάπτυξη της Γεωργικής Μηχανολογίας και 
των Εγγείων Βελτιώσεων. 

δ) Εκπόνηση και επίβλεψη ή συμμετοχή στην εκπόνηση γεωργοτε- 
χνικών μελετών προκειμένου για την ίδρυση βιοτεχνίας ή βιομηχανίας 
γεωργικών μηχανημάτων, για την καταλληλότητα και οικονομικότητα 
στην αγορά γεωργικού ελκυστήρα ή γεωργικού μηχανήματος, την 
εγκατάσταση συστημάτων άρδευσης γεωργικών εκμεταλλεύσεων, κα¬ 
θώς και μελετών του μηχανικού εξοπλισμού της άρδευσης και αποχέ¬ 
τευσης γεωργοκτηνοτροφικών μονάδων και εκκολαπτηρίων, μελετών 
διαφόρων εγγειοβέλτιωτικών έργων ή έργων αποξήρανσης και άρδευ¬ 
σης αγρών. 

ε) Πραγματοποίηση επιβλέψεων και επιμετρήσεων της κατασκευής 
Γεωργικών υδραυλικών και μηχανολογικών έργων. 

στ) Κάθε άλλη δραστηριότητα που εμφανίζεται με την εξέλιξη της τε¬ 
χνολογίας και αποδεδειγμένα καλύπτεται από το γνωστικό αντικείμενο 
της ειδικότητάς τους. 

3. Οι πτυχιοίχοι του αναφερόμενου τμήματος μπορούν να εξελίσσο¬ 
νται σε όλο το φάσμα της διοικητικής και τεχνικής ιεραρχίας της σχετι¬ 
κής με τους τομείς της ειδικότητάς τους. Επίσης μπορούν να καλύπτυν 
τις θέσεις υπευθύνων στελεχών που προβλέπονται από την νομοθεσία 
που ισχύει κάθε φορά για την λειτουργία των επιχειρήσεων γεωργικής 
μηχανολογίας καί αρδεύσεων και πιστοποιούν την καταλληλότητα των 
προϊόντων πού προορίζονται για διάθεση. 

4. Εγγράφονται στο Μητρώο Εμπειρίας Κατασκευαστών (ΜΕΚ), 


του Υπουργείου Δημοσίων Έργων για εξειδικευμένες εργασίες έργων, 
κατηγορίας Υδραυλικών ή Μηχανολογικών, σύμφωνα με την κείμενη 
νομοθεσία και προκειμένου για το γεωργικό τομέα. 

5. Οι πτυχιούχοι του αναφερόμενου τμήματος απασχολούνται σε 
όλες τις βαθμίδες της εκπαίδευσης και Γεωργικής κατάρτισης, σύμ¬ 
φωνα με την κείμενη νομοθεσία. Επίσης μπορούν να απασχοληθούν και 
σαν μέλη ερευνητικών ομάδων, σε θέματα της ειδικότητάς τους. 

6. Οι πτυχιούχοι του τμήματος Γεωργικών Μηχανών και Αρδεύ¬ 
σεων με την απόκτηση του πτυχίου τους ασκούν το επάγγελμα στο 
πλαίσιο των παραπάνω επαγγελματικών δικαιωμάτων. 

Άρθρο 7 

Πτυχιούχοι Τμήματος Διοίκησης Γεωργικών Εκμεταλλεύσεων 

1. Οι πτυχιούχοι του τμήματος Διοίκησης Γεωργικών Εκμεταλλεύ¬ 
σεων της Σχολής Τεχνολογίας Γεωπονίας των ΤΕΙ με βάση τις εξειδικευ- 
μένες επιστημονικές και τεχνικές γνώσεις τους ασχολούνται είτε αυτο¬ 
δύναμα είτε σε συνεργασία με άλλους επιστήμονες με την επιστημονική 
διαχείριση και διοίκηση γεωργοκτηνοτροφικών εκμεταλλεύσεων, γεωρ¬ 
γικών οργανώσεων και μονάδων, τη διακίνηση, εμπορία και διαχείριση 
γεωργικών προϊόντων, γεωργικών εφοδίων και μηχανημάτων. 

2. Οι πτυχιούχοι του τμήματος Διοίκησης Γεωργικών Εκμεταλλεύ¬ 
σεων της Σχολής Τεχνολογίας Γεωπονίας των Τ.Ε.Ι. έχουν δικαίωμα 
απασχόλησης είτε ως στελέχη μονάδων, είτε ως αυτοαπασχολούμενοι 
σε όλο το φάσμα της διαχείρισης και διοίκησης των γεωργοκτηνοτροφι¬ 
κών εκμεταλλεύσεων και μονάδων και ειδικότερα στα εξής αντικείμενα 
και δραστηριότητες: 

α) Διοικητικοοικονομική διαχείριση στα πλαίσια φορέων γεωργικής 
ανάπτυξης και στα προγράμματα λογιστικής και στατιστικής παρακο¬ 
λούθησης γεωργικών εκμεταλλεύσεων (ΚΙ(Ά) και (ΚΟΠΑΚ). 

β) Συγκεντρώσεις γεωργικών προϊόντων που διενεργούνται από συ¬ 
νεταιριστικές οργανώσεις, ιδιώτες, οργανισμούς ή το δημόσιο. 

γ) Εκτιμήσεις και πραγματογνωμοσύνες που διενεργούνται σε πάσης 
φύσεως ζημιές της γεωργικής παραγωγής και γεωργικού εξοπλισμού 
(μηχανήματα, κτίρια κ.λπ.). 

δ) Συμμετοχή στο σώμα Ελεγκτών Γεωργικών Συνεταιρισμών. 

ε) Δραστηριότητα σε αγροτικές ασφάλειες. 

στ) Τήρηση και ενημέρωση όλων των λογιστικών βιβλίων όπου κα¬ 
ταχωρίζονται σε διάφορες οικονομικές πράξεις των συνεταιρισμών, κα¬ 
θώς και υπογραφή των ισολογισμών τους. 

> 

ζ) Ίδρυση και λειτουργία κάθε είδους γραφείων ειδικών δραστηριο¬ 
τήτων σχετικών με τη γεωργική ανάπτυξη. 

η) Εκπόνηση και επίβλεψη ή συμμετοχή στην εκπόνηση Γεωργικών 
μελετών. 

θ) Κάθε άλλη δραστηριότητα που εμφανίζεται με την εξέλιξη της τε¬ 
χνολογίας και αποδεδειγμένα καλύπτεται από το γνωστικό αντικείμενο 
της ειδικότητάς τους. 

3. Οι πτυχιούχοι του αναφερόμενου τμήματος μπορούν να εξελίσσο¬ 
νται σε όλο το φάσμα της διοικητικής και τεχνικής ιεραρχίας της σχετι¬ 
κής με τους τομείς της ειδικότητάς τους. Επίσης μπορούν να καλύπτουν 
τις θέσεις υπευθύνων στελεχών που προσβλέπονται από την νομοθεσία 
που ισχύει κάθε φορά για την λειτουργία των γεωργικών εκμεταλλεύ¬ 
σεων και επιχειρήσεων. 

4. Οι πτυχιούχοι του αναφερόμενου τμήματος απασχολούνται σε 
όλες τις βαθμίδες της εκπαίδευσης και Γεωργικής κατάρτισης, σύμ¬ 
φωνα με την κείμενη νομοθεσία. Επίσης μπορούν να απασχοληθούν και 
σαν μέλη ερευνητικών ομάδων σε θέματα της ειδικότητάς τους. 

5. Οι πτυχιούχοι του τμήματος Διοίκησης Γεωργικών Εκμεταλλεύ¬ 
σεων με την απόκτηση του πτυχίου τους ασκούν το επάγγελμα στο 
πλαίσιο των παραπάνω επαγγελματικών δικαιωμάτων. 

Άρθρο 8 

Η ισχύς αυτού του Προεδρικού Διατάγματος αρχίζει από τήν δημο¬ 
σίευσή του στην Εφημερίδα της Κυβερνήσεως. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Στον Υπουργό Εθνικής Παιδείας και Θρησκευμάτων αναθέτουμε την 
δημοσίευση και εκτέλεση του παρόντος διατάγματος. 


Αθήνα, 2 Φεβρουάριου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΓ. ΚΟΥΤΣΟΠΩΡΓΑΣ 

ΕΘΝ. ΠΑΙΔΕΙΑΣ & ΘΡΗΣ/ΤΟΝ 

ΓΕΩΡΓΙΟΣ Α. ΠΑΠΑΝΔΡΕΟΥ 


ΓΕΩΡΓΙΑΣ 

I. ΠΟΤΑΚΗΣ 

ΕΜΠΟΡΙΟΥ 

Ν. ΑΚΡΙΤΙΔΗΣ 


- * -— 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 110 


( 2 ) 


Επαγγελματικά δικαιώματα πτυχιούχων του τμήματος Τεχνολόγων 
Ραδιολογίας και Ακτινολογίας της Ανωτέρας Σχολής Στελεχών 
Υγείας και Κοινωνικής Πρόνοιας των Κέντρων Ανωτέρας Τεχνικής 
και Επαγγελματικής Εκπαίδευσης (Κ.Α.Τ.Ε.Ε.). 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 4 του άρθρου 37 του Ν. 1404/1983 
(ΦΕΚ 173) σε συνδυασμό με τις διατάξεις της παρ. 1 του άρθρου 51 
του Ν. 576/1977 (ΦΕΚ 102) και τις διατάξεις των παρ. 1 και 2 του 1 
άρθρου 2 του Ν. 298/1976 (ΦΕΚ 89),' 

2. Την από 13.2,1987 γνωμοδότηση του Συμβουλίου Τεχνολογι¬ 
κής Εκπαίδευσης (Σ.Τ.Ε.), 

3. Την αριθμ. 677/1988 γνωμοδότηση του Συμβουλίου της Επι¬ 
κράτειας με πρόταση των Υπουργών Προεδρίας της Κυβέρνησης, Ερ¬ 
γασίας, Υγείας, Πρόνοιας και Κοινωνικών Ασφαλίσεων, Εθνικής Παι¬ 
δείας και Θρησκευμάτων, αποφασίζουμε: 


Άρθρο 1 

Τεχνολόγοι Ραδιολογίας και Ακτινολογίας 

Οι πτυχιούχοι του τμήματος Τεχνολόγων Ραδιολογίας και Ακτινο¬ 
λογίας της Ανωτέρας Σχολής Στελεχών Υγείας και Κοινωνικής Πρό¬ 
νοιας των Κέντρων Ανωτέρας Τεχνικής και Επαγγελματικής Εκπαί¬ 
δευσης (ΚΑΤΕΕ) και των ισοτίμων σχολών, έχουν τα ακόλουθα επαγ-; 
γελματικά δικαιώματα: 

1. Απασχολούνται σε θέματα ραδιολογίας - ακτινολογίας στον, ιδιω¬ 
τικό τομέα, στο δημόσιο τομέα, με την ευθύνη του ειδικού ακτινολόγου ή 
ακτινοθεραπευτή. 

2. Ειδικότερα απασχολούνται, σε ακτινοδιαγνωστικές απεικονιστικές 

και ακτινοθεραπευτικές μονάδες όπου εκτελούνται όλες οι κατηγορίες 
των ακτινοδιαγνωστικών εξετάσεων και ακτινοθεραπευτικών σχημά¬ 
των, εφαρμόζοντας στην πράξη την αιτούμενη εξέταση ή θεραπεία, 
ύστερα από έγκριση της εκτέλεσής της από τον ακτινολόγο ή ακτινοθε- 
ραπευτή, αντίστοιχα. Ανάλογη έγκριση απαιτείται και για την περί¬ 
πτωση αντιμετώπισης ασθενών εκτός νοσηλευτικής μονάδας. I 

3. Έχουν την ευθύνη για την επεξεργασία και τη σωστή απεικόνιση 

στο φιλμ, καθώς και την ευθύνη για την καλή λειτουργία του σκοτεινού 
θαλάμου. , 

4. Συμμετέχουν στις επιτροπές προμήθειας ή αντικατάστασης υλι¬ 
κών ή μηχανημάτων που αφορούν το τμήμα που εργάζονται. 

5. Στις περιπτώσεις ύπαρξης ιατρικού απορρήτου συνεργάζονται με 

το γιατρό και οφείλουν να τηρούν το ιατρικό απόρρητο όπως και οι για¬ 
τροί. . ί 


6. Προσλαμβάνονται σε όλες τις βαθμίδες εκπαίδευσης ή κατάρτισης 
σύμφωνα με την ισχύουσα κατά περίπτωση νομοθεσία. 

7. Εξελίσσονται σε θέση προϊσταμένου τεχνολόγου ραδιολογίας ακτι¬ 
νολογίας σύμφωνα με την ισχύουσα νομοθεσία. 

Άρθρο 2 

Η ισχύς του Προεδρικού Διατάγματος αρχίζει από την δημοσίευσή 
του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 2 Φεβρουάριου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ ' 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ 

ΑΓ. ΚΟΥΤΣΟΠΩΡΓΑΣ Γ. ΓΕΝΝΗΜΑΤΑΣ 

ΥΓΕΙΑΣ ΠΡΟΝ. & ΚΟΙΝ. ΑΣΦ/ΣΕΩΝ ΕΘΝ. ΠΑΙΔΕΙΑΣ & ΘΡΗΣΓΤΩΝ 

ΑΠ. ΚΑΚΛΑΜΑΝΗΣ ΓΕΩΡΓΙΟΣ Α. ΠΑΠΑΝΔΡΕΟΥ 


(3) 

Καθορισμός προσωπικού για κάλυψη παροδικών αναγκών στα Ταμεία 
Διοικήσεως και Διαχειρίσεως Πανεπιστημιακών Δασών και Διοική- 
σεως και Διαχειρίσεως Αγροκτήματος, του Πανεπιστημίου Θεσσα¬ 
λονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 8 του Ν. 1881/1951 (ΦΕΚ 210 τ.Α’) - 
β) του άρθρου 9 του Α.Ν. της 25.1.1936 (ΦΕΚ 52 τ.Α’) 
γ) του άρθρου 13 παρ. 2 του Ν. 1735/1987 (ΦΕΚ 195 τ. Α') 
δ) της απόφασης 1002081/28/2.1.89 «Ανάθεση αρμοδιοτήτων 
στον Υφυπουργό Οικονομικών» (ΦΕΚ 10 τ. Β') ' 

2. Την 845/1988 γνωμοδότηση του Συμβουλίου της Επικράτειας 
με πρόταση των Υπουργών Προεδρίας της Κυβέρνησης, Εθνικής Παι¬ 
δείας και θρησκευμάτων και του Υφυπουργού Οικονομικών, αποφασί¬ 
ζουμε: 

Άρθρο 1 

Τ. Καθορίζουμε το ανώτατο όριο προσωπικού που μπορεί να προσ¬ 
λαμβάνεται με σύμβαση εργασίας ιδιωτικού δικαίου ορισμένου χρόνου 
για την κάλυψη παροδικής φύσης εποχιακών αναγκών από τα Ταμεία 
Διοικήσεως και Διαχειρίσεως Πανεπιστημιακών Δασών και Διοικήσεως 
και Διαχειρίσεως Αγροκτήματος του Πανεπιστημίου Θεσσαλονίκης, ως 

εξής: 

α) Ταμείο Διοικήσεως και Διαχειρίσεως Πανεπιστημιακών Δασών. 
Για την αντιμεώπιση εποχιακών αναγκών στην Κεντρική Διοίκηση 
του Ταμείου και στα Πανεπιστημιακά Δάση στο Περτοΰλι Τρικάλων και 
στον Ταξιάρχη Χαλκιδικής μπορεί να προσλαμβάνεται προσωπικό μέ¬ 
χρι διακόσια δέκα έξι (216) άτομα και για επτά χιλιάδες τετρακόσια πε¬ 
νήντα πέντε (7455) ημερομίσθια κατ’ ανώτατο όριο, από τα οποία τέσ¬ 
σερα (4).πτυχιούχοι ΑΕΙ, είκοσι πέντε (25) κάτοχοι τίτλου Δευτεροβάθ¬ 
μιας Εκπαίδευσης (ΔΕ) και εκατόν ογδόντα επτά (187) ειδικευμένοι και 
ανειδίκευτοι εργάτες κάτοχοι τίτλου Υποχρεωτικής Εκπαίδευσης (ΥΕ), 
το οποίο κατανέμεται ως ακολούθως: 

Είδος εργασιών 


Κεντρική Διοίκηση 

Παν/κό Δάσος Περτουλίου 

Παν/κό Δάσος Ταξιάρχη 

Σύνολο 


Ημερο- 

Αριθμός Σύνολο 

Ημερο- 

Αριθμός 

Σύνολο 

Ημερο- 

Αριθμός 

Σύνολο 

Ημερομι- 


μίσθια 

προσ/κού Ημερομι- 

μίσθια 

προσ/κού 

Ημερομι- 

μίσθια 

προσ/κού 

Ημερο- 

σθίων 



σθίων 



σθίων 



μισθίων 


1. Καθαριότητα 










εγκαταστά- 










σεων 



50 

4 

200 

50 

4 

200 

400 

2. Συντήρηση 
κτιρίων 

3. Λειτουργία 


• 

20 

10 

200 

10 

4 

40 

240 

Λέσχης 

Φοιτητών 



80 

7 

560 




560 

4. Συντήρηση 










εγκαταστά- 

σεων-υλικών 



40 

5 

200 

10 

4 

40 

240 

5. Οδοποιία 



70 

10 

700 

25 

6 

150 

850 

6. Αναδασώσεις 



10 

50 

500 

10 

4 

40 

540 

7. Φυτώρια 



25 

10 

250 

20 

10 

200 

450 

8. Καλλιέργειες 



50 

20 

1000 

80 

10 

800 

1800 

9. Προσημάνσεις 
10. Παραλαβές 



50 

4 

200 

40 

2 

80 

280 

προϊόντων . 
11. Μεταφορά 


- · 

60 

2 

120 

10 

5 

50 

170 

ξυλείας 

12. Λειτουργία 



10 

5 

50 

5 

3 

15 

65 

πριονιστιρίων 
13'. Προστασία 



125 

2 

250 




250 

δασών 



60 

2 

120 

20 

10 

200 

320 - 

14. Διάφορα 

15. Έρευνα- 



60 

4 

240 

20 

5 

100 

340 

εκπ/ση 

125 

4 .500 

70 

5 

350 

20 

5 

100 

950 

Σύνολο 


500 



4940 



2015 

7455 


β) Ταμείο Διοικήσεως και Διαχειρίσεως Αγροκτήματος 
Για την αντιμετώπιση εποχιακών αναγκών στο Αγρόκτημα του Πα¬ 
νεπιστημίου Θεσσαλονίκης μπορεί να προσλαμβάνεται προσωπικό μέχρι 
εξήντα επτά (67) άτομα και για έξι χιλιάδες ογδόντα (6.080) ημερομί¬ 
σθια κατ’ ανώτατο όριο, από τα οποία έξι (6) πτυχιούχοι ΑΕΙ δεκαπέντε 
(15) κάτοχοι τίτλου Δευτεροβάθμιας Εκπαίδευσης (ΔΕ) και σαράντα έξι 
(46) ειδικευμένοι και ανειδίκευτοι εργάτες κάτοχοι τίτλου Υποχρεωτι¬ 
κής Εκπαίδευσης (ΎΕ). το οποίο κατανέμεται ως ακολούθως: 

Είδος εργασιών Αγρόκτημα 



Ημερομίσθια 

Αριθμός 

προσ/κού 

Σύνολο 

ημερομισθίων 

1. Κλάδεμα οπωροφώ- 
ρων 

100 

3 

300 

2. Φυτώρια 

75 

20 

1500 

3. Εμβολιασμοί δεν- 

δρυλλίων 

100 

3 

300 

4. Συλλογή οπωρών 

80 

6 

480 

5. Αρδεύσεις καλλ/ 

γιών 

100 

6 

600 

6. Συλλογή μηδικής, 
αχύρου και αραβοσίτου 

100 

6 

600 

7. Περιποίηση ζώων 

100 

7 

700 

8. Βοηθητικές έργα- 

σίες συνεργείου 

100 

6 

600 

9. Έρευνα - εκπαί- 

δευση 

100 

6 

600 

10. Κατεργασία οπω- 

ρών, σπορές 

100 

4 

400 


2, Ο προσδιορισμός των επιμέρους ειδικοτήτων ορίζεται κάθε φορά 
στην προκήρυξη πρόσληψης προσωπικού ανάλογα με τις ανάγκες. 


3. Προσόντα για την πρόσληψη του παραπάνω προσωπικού ορίζο¬ 
νται τα προβλεπόμενα για θέσεις μόνιμου προσωπικού δημοσίων υπηρε¬ 
σιών και ΝΠΔΔ αντίστοιχης ειδικότητα2. 


Άρθρο 2 

Οι δαπάνες που απαιτούνται για τη μισθοδοσία του προσωπικού του 
προηγούμενου άρθρου καλύπτονται από τις πιστώσεις του προϋπολογι¬ 
σμού των Ταμείων. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 


Αθήνα, 2 Φεβρουάριου 1989 

